pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. พบคนไทยในอิตาลี เร่งช่วยแก้ปัญหาขาดแคลนคนทำงาน ย้ำ "อยู่ที่ไหนก็เป็นคนไทย" เชื่อมั่น Soft Power ไทยชนะใจต่างชาติ
วันจันทร์ที่ 29 สิงหาคม 2565
รมว.พม. พบคนไทยในอิตาลี เร่งช่วยแก้ปัญหาขาดแคลนคนทํางาน ย้ํา "อยู่ที่ไหนก็เป็นคนไทย" เชื่อมั่น Soft Power ไทยชนะใจต่างชาติ
รมว.พม. พบคนไทยในอิตาลี เร่งช่วยแก้ปัญหาขาดแคลนคนทํางาน ย้ํา "อยู่ที่ไหนก็เป็นคนไทย" เชื่อมั่น Soft Power ไทยชนะใจต่างชาติ
เมื่อวันที่ 25 สิงหาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พูดคุยหารือกับเครือข่ายคนไทย จํานวน 11 คน ในกรุงโรม สาธารณรัฐอิตาลี โดยได้แสดงความห่วงใยและเสนอแนวทางแก้ปัญหาการขาดแคลนคนทํางานของคนไทยในอิตาลี ทั้งนี้ ขอให้คนไทยช่วยเป็นพลังสําคัญในการเผยแพร่ ซอฟท์เพาเวอร์ (Soft Power) ของไทยผ่านภูมิปัญญาและวัฒนธรรมที่ดีงามอันเป็นเอกลักษณ์ของไทย
นายจุติกล่าวต่อไปว่า กลุ่มคนไทยที่มาพูดคุยหารือด้วยกันได้นําเสนอปัญหาการดําเนินชีวิตและการประกอบอาชีพจากประสบการณ์ที่อาศัยอยู่ในอิตาลีมาเป็นเวลานาน อาทิ ข้อจํากัดในการนําคนไทยมาทํางานในอิตาลี การกําหนดโควต้าการทํางานของคนไทย การเกณฑ์ทหารหรือผ่อนผันการเกณฑ์ทหารของคนไทยในอิตาลี ทั้งนี้ ตนได้ชี้แจงว่าเรื่องดังกล่าวเกี่ยวข้องกับหลายหน่วยงานทั้งของไทยและ อิตาลี โดยจะหาทางช่วยประสานความช่วยเหลือระหว่างกันต่อไป อีกทั้งยืนยันว่า ตนพร้อมให้ความช่วยเหลือ หากคนไทยในต่างประเทศประสบปัญหาความเดือดร้อน โดยจะขอให้พัฒนาสังคมและความมั่นคงของมนุษย์จังหวัด (พมจ.) ที่มีอยู่ในทุกจังหวัดทั่วประเทศ ช่วยประสานความช่วยเหลือ และขอให้มั่นใจว่า คนไทยจะได้รับการดูแลไม่ว่าจะอยู่ที่ใด
นายจุติกล่าวเพิ่มเติมว่า ตนยังเห็นว่าไทยมีจุดแข็งหลายด้านที่สามารถสร้างมูลค่าในเชิงเศรษฐกิจและสังคมได้ อาทิ ภูมิปัญญาชาวบ้าน อาหาร ศิลปะวัฒนธรรม กีฬา ฯลฯ ดังนั้น จึงขอให้กลุ่มคนไทยช่วยกันเป็นกําลังสําคัญในการเผยแพร่ Soft Power ของไทยในต่างประเทศ รวมถึงช่วยกันเชิญชวนชาวต่างชาติให้มาเที่ยวเมืองไทย เพื่อช่วยพลิกฟื้นเศรษฐกิจไทย และคืนภาพลักษณ์ของเมืองน่าท่องเที่ยวของไทยให้กลับมาโดยเร็วภายหลังวิกฤติโควิด - 19
รัฐบาลไทย-ข่าวทำเนียบรัฐบาล-รัฐบาลชื่นชมความสำเร็จนักกีฬาไทย สร้างชื่อเสียงโชว์ศักยภาพคนไทยจนเป็นที่ยอมรับระดับโลกในรายการกอล์ฟแอลพีจีเอ ทัวร์ และสนุกเกอร์เวิลด์มิกซ์ดับเบิล แชมเปี้ยนชิพ 2022
วันจันทร์ที่ 26 กันยายน 2565
รัฐบาลชื่นชมความสําเร็จนักกีฬาไทย สร้างชื่อเสียงโชว์ศักยภาพคนไทยจนเป็นที่ยอมรับระดับโลกในรายการกอล์ฟแอลพีจีเอ ทัวร์ และสนุกเกอร์เวิลด์มิกซ์ดับเบิล แชมเปี้ยนชิพ 2022
รัฐบาลชื่นชมความสําเร็จนักกีฬาไทย สร้างชื่อเสียงโชว์ศักยภาพคนไทยจนเป็นที่ยอมรับระดับโลกในรายการกอล์ฟแอลพีจีเอ ทัวร์ และสนุกเกอร์เวิลด์มิกซ์ดับเบิล แชมเปี้ยนชิพ 2022
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า รัฐบาลชื่นชมความสําเร็จนักกีฬาไทยสร้างชื่อเสียงให้ประเทศให้ทั่วโลกเห็นศักยภาพของคนไทย
จากผลการแข่งขันกอล์ฟแอลพีจีเอ ทัวร์ รายการ "วอลมาร์ท เอ็นดับเบิลยู อาร์คันซอ แชมเปี้ยนชิพ ที่รัฐอาร์คันซอ สหรัฐอเมริกา เมื่อคืนวันอาทิตย์ที่ 25 กันยายน 2565 เป็นการแข่งขันรอบสุดท้าย โปรจีน อาฒยา ฐิติกุล นักกอล์ฟสาวไทย อายุ 19 ปี มือ 5 ของโลก สามารถเอาชนะเป็นแชมป์กอล์ฟวอลมาร์ท แชมเปี้ยนชิพ รายการนี้ไปได้ โดยโปรจีน ทําผลงาน 17 อันเดอร์พาร์เท่ากับ แดเนียล คัง ก่อนจะเอาชนะในการดวลเพลย์ออฟ คว้าแชมป์แอลพีจีเอทัวร์เป็นรายการที่สองของตัวเองได้สําเร็จ ต่อจากรายการ เจทีบีซี คลาสสิก เมื่อเดือนมีนาคมที่ผ่านมา
อีกประเภทกีฬา ณัชชารัตน์ วงศ์หฤทัย หรือ มิ้งค์ สระบุรี นักสนุกเกอร์ไทยเจ้าของแชมป์สนุกเกอร์หญิง บริติช วีเมนส์ โอเพ่น 2022 สร้างชื่อเสียงอีกครั้งหลัง จับคู่กับ นีล โรเบิร์ตสัน ชนะรายการแชมป์สนุกเกอร์คู่ผสมชิงแชมป์โลก เวิลด์มิกซ์ดับเบิล แชมเปี้ยนชิพ 2022 (WST) ที่ มาร์แชล อารีน่า เมืองมิลตันคีนส์ ประเทศอังกฤษ
“รัฐบาลเชื่อมั่นในความสามารถของนักกีฬาไทย ว่ามีศักยภาพทัดเทียมนักกีฬาโลก ซึ่งนักกีฬาไทยแสดงให้เห็นในหลายโอกาสอย่างต่อเนื่อง จากรางวัล ชัยชนะที่ได้รับในระดับโลก ทั้งนี้ ความมุ่งมั่น ทักษะ ของนักกีฬาและทีมผู้สนับสนุนไทยล้วนเป็นองค์ประกอบสําคัญที่ต่อยอดสร้างความสําเร็จเห็นเป็นที่ประจักษ์ในหลายโอกาสที่ผ่านมา โดยรัฐบาลพร้อมสนับสนุนทุกประเภทกีฬา เพื่อเป็นขวัญและกําลังใจให้นักกีฬาและทีมงาน สร้างชื่อเสียงให้ประเทศ และความภูมิใจแก่แฟนกีฬาคนไทยต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-‘ทิพานัน’ ย้ำ ‘พล.อ.ประยุทธ์’ ทำตามกระบวนการพิจารณาคดีของศาลรัฐธรรมนูญ ไม่กดดันศาลฯ ยันไม่ใช่เครื่องฟอกขาวเพราะไม่ใช่คดีทุจริต  ชี้เอกชนเชื่อมั่น ‘พล.อ.ประวิตร’ รักษาการ
วันอาทิตย์ที่ 4 กันยายน 2565
‘ทิพานัน’ ย้ํา ‘พล.อ.ประยุทธ์’ ทําตามกระบวนการพิจารณาคดีของศาลรัฐธรรมนูญ ไม่กดดันศาลฯ ยันไม่ใช่เครื่องฟอกขาวเพราะไม่ใช่คดีทุจริต  ชี้เอกชนเชื่อมั่น ‘พล.อ.ประวิตร’ รักษาการ
‘ทิพานัน’ ย้ํา ‘พล.อ.ประยุทธ์’ ทําตามกระบวนการพิจารณาคดีของศาลรัฐธรรมนูญ ไม่กดดันศาลฯ ยันไม่ใช่เครื่องฟอกขาวเพราะไม่ใช่คดีทุจริต  ชี้เอกชนเชื่อมั่น ‘พล.อ.ประวิตร’ รักษาการ เศรษฐกิจไม่สะดุด
วันที่ 4 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีพรรคเพื่อไทยออกมาเรียกร้องกดดันที่ปรึกษาด้านกฎหมายของ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม แนะนําให้ยอมแพ้ ไม่ต่อสู้ในกระบวนการพิจารณาของศาลรัฐธรรมนูญว่า เรื่องนี้เป็นไปตามขั้นตอนของกฎหมาย เมื่อมีผู้ร้องในศาลรัฐธรรมนูญให้วินิจฉัยกรณีการดํารงตําแหน่งนายกรัฐมนตรีและศาลฯ ได้สั่งให้หยุดปฏิบัติหน้าที่ พล.อ.ประยุทธ์ก็หยุดปฏิบัติหน้าที่ตามคําสั่งศาลฯ และตามกระบวนการวิธีพิจารณาคดีของศาลฯ ก็กําหนดให้ผู้ถูกร้องชี้แจง ทางทีมกฎหมายของพล.อ.ประยุทธ์ก็ได้ดําเนินการชี้แจงตามข้อกฎหมายและตามที่ถูกร้อง ไม่ได้มีหน้าที่ตัดสินหรือไปเกี่ยวข้องใดๆ ให้เสียกระบวนการ ศาลรัฐธรรมนูญจะเป็นผู้ตัดสินเอง ทุกอย่างดําเนินการตามบทบัญญัติของ พรป.ว่าด้วยวิธีพิจารณาของศาลรัฐธรรมนูญ 2561 ซึ่งเป็นไปโดยไม่ได้มีพฤติกรรมกดดันศาลเลย แตกต่างจากการเคลื่อนไหวของพรรคเพื่อไทยที่กําลังทําอยู่ในขณะนี้ จึงขอให้ทุกฝ่ายระมัดระวังในการแสดงความคิดเห็น
น.ส.ทิพานัน กล่าวว่า อีกทั้งการชี้แจงของทีมกฎหมายไม่ใช่เครื่องฟอกขาวให้ใคร เพราะเรื่องนี้ไม่ใช่เป็นเรื่องของการกระทําความผิดทุจริตต่อหน้าที่ เป็นปัญหาการตีความข้อกฎหมาย ดังนั้นพรรคเพื่อไทยจึงไม่ควรสื่อสารให้สังคมเกิดความสับสน ตนยืนยันว่าพล.อ.ประยุทธ์ ยึดมั่นในหลักนิติธรรม ไม่ใช่เรื่องจําได้หรือจําไม่ได้ว่าดํารงตําแหน่งมากี่ปี เพราะนี่คือวิธีทางกฎหมายคือชี้แจงในข้อกฎหมาย ดังนั้นพรรคเพื่อไทยจึงควรเคารพกฎหมายและรอฟังคําวินิจฉัยของศาลรัฐธรรมนูญ
ส่วนการทําหน้าที่รักษาการนายกรัฐมนตรี ของพล.อ.ประวิตร วงษ์สุวรรณ รองนายกรัฐมนตรีที่กล่าวหาว่าไม่ให้ความสําคัญกับพล.อ.ประยุทธ์นั้น น.ส.ทิพานัน กล่าวว่า พล.อ.ประวิตรเข้ามาบริหารประเทศในระหว่างที่รอการพิจารณาของศาลฯ เพื่อให้นโยบายต่าง ๆ ขับเคลื่อนไปได้อย่างไม่เกิดสุญญากาศ ซึ่งเสียงจากภาคเอกชนก็เกิดความเชื่อมั่น ล่าสุดนายธนิต โสรัตน์ รองประธานสภาองค์กรนายจ้างผู้ประกอบการค้าและอุตสาหกรรม ก็ระบุว่าการมีพล.อ.ประวิตรเข้ามารักษาราชการแทนไม่ส่งผลกระทบให้ธุรกิจหรือเศรษฐกิจสะดุด หรือเกิดความกังวลใด ๆ
“พล.อ.ประวิตร ท่านมีความรู้และความสามารถ ท่านมีทั้ง แรงปัญญา แรงใจ แรงกาย ที่จะบริหารประเทศไม่ให้สะดุด และที่สําคัญท่านสั่งการและทํางานที่ประเทศไทยไม่ใช่จากต่างประเทศ ทันเวลา ทันใจ จริงใจต่อการพัฒนาชาติแน่นอน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รัฐบาล ชื่นชม น้องบาส กล้าหาญ มีสติ ช่วยผู้ถูกไฟดูดจากน้ำท่วม กำชับการไฟฟ้า ตรวจสอบเสาไฟเพื่อความปลอดภัยของประชาชน
วันเสาร์ที่ 17 กันยายน 2565
รัฐบาล ชื่นชม น้องบาส กล้าหาญ มีสติ ช่วยผู้ถูกไฟดูดจากน้ําท่วม กําชับการไฟฟ้า ตรวจสอบเสาไฟเพื่อความปลอดภัยของประชาชน
รัฐบาล ชื่นชม น้องบาส กล้าหาญ มีสติ ช่วยผู้ถูกไฟดูดจากน้ําท่วม กําชับการไฟฟ้า ตรวจสอบเสาไฟเพื่อความปลอดภัยของประชาชน
เมื่อวันที่ 17 ก.ย. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลโดย พล.อ.ประวิตร วงษ์สุวรรณ รองนายกรัฐมนตรี แสดงความชื่นชมน้องบาส หรือ นายอรรถชัย อาจอุดม อายุ 19 ปี นักศึกษาวิทยาลัยเทคนิคอุดรธานี จ.อุดรธานี เข้าช่วยเหลือนักเรียนชายบริเวณหลังโรงเรียนสตรีราชินูทิศ จ.อุดรธานีจากเหตุการณ์ไฟฟ้าดูดเนื่องจากฝนตกน้ําท่วมโดยทั้งคู่ปลอดภัย และขณะนี้พักรักษาตัวอยู่ที่โรงพยาบาล รองนายกรัฐมนตรี ได้ชื่นชมในความกล้าหาญ มีสติ โดยใช้ร่มดึงตัวผู้ประสบเหตุ ไม่ใช้มือสัมผัสซึ่งมีความเสี่ยงที่จะถูกไฟฟ้าดูดร่วม ถือเป็นแบบอย่างที่ดีในการช่วยเหลือผู้ประสบเหตุไฟฟ้าดูดอย่างถูกต้อง
น.ส.ไตรศุลี กล่าวว่า รองนายกรัฐมนตรี ยังกําชับให้การไฟฟ้านครหลวง และการไฟฟ้าส่วนภูมิภาคได้ติดตามสถานการณ์ระดับน้ําอย่างต่อเนื่องและเฝ้าระวังตรวจสอบเครื่องวัดหน่วยไฟฟ้าที่ติดตั้งบนเสาไฟฟ้าให้อยู่ในระดับที่ปลอดภัยรวมถึงพร้อมให้ความช่วยเหลือด้านระบบไฟฟ้าแก่ประชาชนตลอด 24 ชั่วโมง พร้อมกันนี้ ยังขอให้เพิ่มการประชาสัมพันธ์ ย้ําเตือนประชาชน ให้ระมัดระวังอันตรายจากไฟฟ้ารั่วในสถานการณ์อุทกภัย ซึ่งพบเจออยู่บ่อยครั้ง ทั้งนี้ หากพบว่ามีแนวโน้มที่ระดับน้ําบริเวณบ้านจะเริ่มท่วมสูงขึ้นจนใกล้ถึงอุปกรณ์ไฟฟ้า ให้สับคัทเอาท์เพื่อตัดกระแสไฟ, ย้ายอุปกรณ์เครื่องใช้ไฟฟ้า และปลั๊กไฟขึ้นที่สูง , อย่าใช้เครื่องใช้ไฟฟ้าขณะร่างกายเปียกหรือยืนแช่น้ําอยู่ , หลีกเลี่ยงการเดินลุยน้ําเข้าใกล้ปลั๊กไฟ สายไฟ เสาไฟ ฯลฯ
น.ส.ไตรศุลี กล่าวว่า นอกจากนี้ ขอแนะนําให้ประชาชนสํารวจต้นไม้ที่ปลูกในบริเวณบ้านของตนเอง ให้กิ่งไม้อยู่ในระดับที่ปลอดภัยไม่ระสายไฟฟ้า เพราะอาจทําให้ไฟฟ้าดับ รวมไปถึงอาจจะทําให้มีกระแสไฟฟ้ารั่วมาตามกิ่งไม้ที่เปียกน้ําจากฝนฟ้าคะนองได้ ในส่วนของห้างร้านที่ติดตั้งป้ายโฆษณา จะต้องตรวจสอบความแข็งแรงของโครงสร้างป้ายโฆษณาให้อยู่ในสภาพที่มั่นคง ปลอดภัย
.....................
รัฐบาลไทย-ข่าวทำเนียบรัฐบาล-รมช.มนัญญา นำทัพกรมวิชาการเกษตรเปิดงานวันถ่ายทอดเทคโนโลยีการผลิตพืช ฉลองครบรอบ 50 ปี กวก.
วันพฤหัสบดีที่ 3 พฤศจิกายน 2565
รมช.มนัญญา นําทัพกรมวิชาการเกษตรเปิดงานวันถ่ายทอดเทคโนโลยีการผลิตพืช ฉลองครบรอบ 50 ปี กวก.
รมช.มนัญญา นําทัพกรมวิชาการเกษตรเปิดงานวันถ่ายทอดเทคโนโลยีการผลิตพืช ฉลองครบรอบ 50 ปี กวก. เผยแพร่ผลงานวิจัยตลอด 50 ปี สู่กลุ่มเป้าหมาย หวังกระตุ้นเศรษฐกิจไทยด้วยงานวิจัยด้านพืช เทคโนโลยีการผลิต เครื่องจักรกลเกษตร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานในพิธีเปิดงานวันถ่ายทอดเทคโนโลยีการผลิตพืช ในโอกาสเฉลิมฉลองครบรอบ 50 ปี กรมวิชาการเกษตร จัดขึ้นระหว่างวันที่ 3 - 4 พฤศจิกายน 2565 ณ ศูนย์วิจัยพืชไร่นครสวรรค์ ต.สุขสําราญ อ.ตากฟ้า จ.นครสวรรค์ โดยมีนายระพีภัทร์ จันทรศรีวงศ์ อธิบดีกรมวิชาการเกษตร และคณะผู้บริหารกรมวิชาการเกษตร เข้าร่วมว่า การจัดงานถ่ายทอดเทคโนโลยีในครั้งนี้เป็นการบูรณาการความร่วมมือกันระหว่างสํานักวิจัยและพัฒนาการเกษตรเขตที่ 5 จ.ชัยนาท สํานักวิจัยและพัฒนาการเกษตรเขตที่ 2 จ.พิษณุโลก และสถาบันวิจัยพืชไร่และพืชทดแทนพลังงาน เพื่อขยายผลงานวิจัยและเทคโนโลยีของกรมวิชาการเกษตรให้เกษตรกรนําไปปรับใช้ให้เหมาะสมกับสภาพพื้นที่ สามารถผลิตพืชได้อย่างถูกต้องและลดต้นทุนการผลิต รวมทั้งยังเป็นการสร้างและพัฒนาเครือข่ายระหว่างเกษตรกร ผู้บริโภค ผู้ประกอบการทั้งระดับชุมชนและอุตสาหกรรม ทําให้เกิดระบบการผลิตแบบครบวงจรและยั่งยืน สามารถกระตุ้นเศรษฐกิจไทยจากการพัฒนาภาคการเกษตรไทยด้วยผลงานวิจัยและนวัตกรรม
นายระพีภัทร์ จันทรศรีวงศ์ อธิบดีกรมวิชาการเกษตร กล่าวว่า สําหรับกิจกรรมภายในงาน ประกอบด้วย การจัดทําแปลงสาธิตพันธุ์พืชไร่ พืชสวน พันธุ์ดีและพันธุ์ใหม่ รวม 20 ชนิดพืช กว่า 61 พันธุ์ การสาธิตเทคโนโลยีการผลิตที่สมัยใหม่ เช่น ระบบการจัดการน้ําตามความต้องการของพืชโดยใช้ระบบตรวจวัดสภาพอากาศรายแปลง การใช้เครื่องพ่นแบบอุโมงค์ลมและการใช้โดรนป้องกันกําจัดหนอนกระทู้ข้าวโพดลายจุด การใช้สารชีวภัณฑ์ การแปรรูปเพื่อเพิ่มมูลค่าผลิตผลการเกษตร รวมทั้งยังจับมือกับพันธมิตรภาคเอกชน ผู้ประกอบการ มากกว่า 50 หน่วยงานร่วมให้บริการด้านปัจจัยการผลิต เมล็ดพันธุ์พืช สารปรับปรุงดิน สาธิตเครื่องจักรกลการเกษตร เช่น การใช้อากาศยานไร้คนขับแบบเฮลิคอปเตอร์ โดรนเพื่อการเกษตร การติดตั้งระบบน้ํา ผลิตภัณฑ์แปรรูป เช่น ผ้าฝ้ายตากฟ้า เป็นต้น ซึ่งการจัดงานในครั้งนี้เกษตรกรที่มาร่วมชมงานนอกจากจะได้รับองค์ความรู้ด้านการเกษตรอย่างครบวงจรแล้ว ยังสามารถรับบริการคลินิกกรมวิชาการเกษตรเคลื่อนที่ภายในงานได้อีกด้วย โดยจะมีเจ้าหน้าที่ให้คําแนะนําปรึกษาปัญหาการผลิตพืช และแจกปัจจัยการผลิต ได้แก่ เมล็ดพันธุ์ กล้าพันธุ์และกิ่งพันธุ์ไม้ผล
ทั้งนี้ รมช.มนัญญา และผู้บริหารกรมวิชาการเกษตร ได้ร่วมปล่อยขบวนรถกรมวิชาการเกษตรเคลื่อนที่ปฏิบัติการฟื้นฟูสวนไม้ผลและพันธุ์พืช ให้กับเกษตรกรภายหลังประสบอุทกภัย ร่วมกับผู้บริหารกรมวิชาการเกษตร ตําบลบึงเสนาท อําเภอเมือง จังหวัดนครสวรรค์ พร้อมกับมอบประกาศเกียรติคุณแก่ผู้ได้รับรางวัลการจัดนิทรรศการในงานวันถ่ายทอดเทคโนโลยีการผลิตพืชในโอกาสเฉลิมฉลองครบรอบ 50 ปี กรมวิชาการเกษตร แก่หน่วยงานภาครัฐและเอกชนด้วย
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมจิตอาสามอบถุงยังชีพช่วยเหลือผู้ประสบอุทกภัยจังหวัดชัยนาทและสิงห์บุรี
วันพุธที่ 26 ตุลาคม 2565
ก.แรงงาน จัดกิจกรรมจิตอาสามอบถุงยังชีพช่วยเหลือผู้ประสบอุทกภัยจังหวัดชัยนาทและสิงห์บุรี
ก.แรงงาน จัดกิจกรรมจิตอาสามอบถุงยังชีพช่วยเหลือผู้ประสบอุทกภัยจังหวัดชัยนาทและสิงห์บุรี
วันที่ 26 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เนื่องด้วยสถานการณ์วิกฤตอุทกภัยในปัจจุบัน ส่งผลกระทบต่อวิถีชีวิตความเป็นอยู่ของประชาชนในหลายพื้นที่ กระทรวงแรงงาน มีความตระหนักและห่วงใยในความเป็นอยู่รวมถึงสุขอนามัยของพี่น้องประชาชนเป็นอย่างมาก ในวันนี้กระทรวงแรงงานจึงได้จัดกิจกรรมจิตอาสาพระราชทาน มอบถุงยังชีพช่วยเหลือผู้ประสบอุทกภัย ซึ่งผมได้มอบหมายให้ นางสาวบุปผา เรืองสุด รองปลัดกระทรวงแรงงาน นําทีมจิตอาสากระทรวงแรงงานลงพื้นที่เยี่ยมให้กําลังใจและมอบถุงยังชีพแก่ชาวบ้านที่ประสบอุทกภัยในพื้นที่จังหวัดชัยนาทและจังหวัดสิงห์บุรี จุดแรกที่ที่ทําการผู้ใหญ่บ้านบ้านใหม่บางกระเบียน หมู่ที่ 12 ต.คลุก อ.สรรพยา จ.ชัยนาท จุดที่ 2 ที่บริษัท เฟมิน่า เลซ ไดย์ เวิร์คส จํากัด จุดที่ 4 ที่หมู่ที่ 7 ต.จักรสีห์ อ.เมือง จ.สิงห์บุรี และจุดที่ 5 ที่ บริเวณศาลาสะพาน หมู่ที่ 3 ต.ชีน้ําร้าย อ.อินทร์บุรี จ.สิงห์บุรี โดยมี รองผู้ว่าราชการจังหวัด นายอําเภอ ผู้บริหารองค์กรปกครองส่วนท้องถิ่น ผู้นําชุมชน ร่วมให้การต้อนรับ
นางสาวบุปผา กล่าวว่า กระทรวงแรงงาน ได้มีความห่วงใยต่อพี่น้องประชาชนที่ประสบอุทกภัย และได้ให้หน่วยงานในสังกัดในพื้นที่บูรณาการความช่วยเหลือกับทางจังหวัด ได้แก่ สํานักงาน/สถาบันพัฒนาฝีมือแรงงานในแต่ละจังหวัด สนับสนุนยานพาหนะขนส่งประชาชนที่บ้านเรือนถูกน้ําท่วมไปยังศูนย์พักพิงชั่วคราว ส่งเจ้าหน้าที่ทีมช่างเข้าไปดูแลอํานวยความสะดวกประชาชนกับหน่วยงานที่เกี่ยวข้อง ตั้งเต้นท์ให้บริการซ่อมรถจักรยานยนต์ เครื่องใช้ไฟฟ้า และเครื่องยนต์เล็กการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหายจากการถูกน้ําท่วม สนับสนุนเจ้าหน้าที่ในการจัดทําอาหารเพื่อนําข้าวกล่องไปแจกจ่ายให้ประชาชนที่อยู่ในศูนย์พักพิงและตามบ้านเรือนที่ประสบภัย และการสนับสนุนความช่วยเหลือกับหน่วยงานในพื้นที่ในการจัดทําสุขาลอยน้ํา สํานักงานจัดหางานจังหวัดจัดเตรียมถุงยังชีพนําไปมอบให้ประชาชนที่ได้รับผลกระทบเพื่อบรรเทาความเดือดร้อนในเบื้องต้น สํานักงานสวัสดิการและคุ้มครองแรงงานจังหวัด ทําหนังสือขอความร่วมมือไปยังนายจ้างให้ลูกจ้างที่บ้านน้ําท่วมและไม่สามารถมาปฏิบัติงานได้ให้หยุดโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน สํานักงานประกันสังคม ดูแลในส่วนของผู้ประกันตนมาตรา 33 ที่ได้รับผลกระทบจากภัยพิบัติธรรมชาติ น้ําท่วม และ ที่ทํางาน/โรงงาน หรือ บ้านพักอยู่ในพื้นที่ที่ราชการประกาศกําหนด และไม่สามารถไปทํางานได้จะได้รับเงินทดแทนการขาดรายได้กรณีว่างงานด้วยเหตุฉุกเฉินเป็นเงิน 50 เปอร์เซ็นต์ของค่าจ้าง ซึ่งไม่เกิน 15,000 บาท เป็นเวลาสูงสุดถึง 180 วันอีกด้วย
ทั้งนี้ พี่น้องประชาชน นายจ้าง ลูกจ้าง ผู้ประกันตนที่ได้รับผลกระทบจากอุทกภัยในแต่ละพื้นที่ที่ต้องการความช่วยเหลือจากหน่วยงานของกระทรวงแรงงาน สามารถติดต่อได้ที่สายด่วนกระทรวงแรงงาน 1506
++++++++++++++++++
กองเผยแพร่และประชาสัมพันธ์
26 ตุลาคม 2565
รัฐบาลไทย-ข่าวทำเนียบรัฐบาล-รปอ.ภานุวัฒน์ ร่วมทุบถังสาเก ฉลองความสำเร็จการก่อตั้งบริษัท เอจีซี วีนิไทย จำกัด (มหาชน) มุ่งสู่ผู้นำอาเซียน
วันพุธที่ 19 ตุลาคม 2565
รปอ.ภานุวัฒน์ ร่วมทุบถังสาเก ฉลองความสําเร็จการก่อตั้งบริษัท เอจีซี วีนิไทย จํากัด (มหาชน) มุ่งสู่ผู้นําอาเซียน
รปอ.ภานุวัฒน์ ร่วมทุบถังสาเก ฉลองความสําเร็จการก่อตั้งบริษัท เอจีซี วีนิไทย จํากัด (มหาชน) มุ่งสู่ผู้นําอาเซียน
เมื่อวันที 17 ตุลาคม 2565 นายณัฐพล รังสิตพล ปลัดกระทรวงอุตสาหกรรม มอบหมายให้ นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนปลัดกระทรวงอุตสาหกรรม เป็นประธานในพิธีฉลองความสําเร็จการก่อตั้งบริษัท เอจีซี วีนิไทย จํากัด (มหาชน) (AGC VINYTHAI Public Company Limited) ซึ่งเป็นการควบรวมกิจการระหว่างบริษัท ไทยอาซาฮีเคมีภัณฑ์ จํากัด และบริษัท วีนิไทย จํากัด (มหาชน) มุ่งสู่การเป็นผู้นําธุรกิจคลอร์-อัลคาไลในภูมิภาคเอเชียตะวันออกเฉียงใต้ โดยมีนายคาซูอะกิ โคกะ กรรมการผู้จัดการใหญ่ บริษัท เอจีซี วีนิไทย จํากัด (มหาชน) พร้อมคณะผู้บริหารให้การต้อนรับ ณ ห้องคริสตัล ฮอลล์ โรงแรม ดิ แอธินี โฮเทล แบงค็อก
รัฐบาลไทย-ข่าวทำเนียบรัฐบาล-กรมการขนส่งทางบก แนะ!!! ผู้ซื้อรถตรวจสอบป้ายแดง ต้องมีลายน้ำตราเครื่องหมายราชการกรมการขนส่งทางบก เตือนผู้ปลอมป้ายทะเบียนมีโทษตามกฎหมายอาญา
วันศุกร์ที่ 28 ตุลาคม 2565
กรมการขนส่งทางบก แนะ!!! ผู้ซื้อรถตรวจสอบป้ายแดง ต้องมีลายน้ําตราเครื่องหมายราชการกรมการขนส่งทางบก เตือนผู้ปลอมป้ายทะเบียนมีโทษตามกฎหมายอาญา
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า ตามข่าวที่ปรากฏในสื่อสังคมออนไลน์ มีเซลล์จากบริษัทตัวแทนจําหน่ายรถแห่งหนึ่งได้ทําการขายรถยนต์ให้กับลูกค้า แต่กลับนําป้ายแดงปลอมมาติดให้ลูกค้า ทําให้ลูกค้ารายดังกล่าวถูกเจ้าหน้าที่ตํารวจจับกุมเมื่อนํารถไปใช้ จึงเป็นที่วิพากษ์วิจารณ์ไปในวงกว้าง ประกอบกับในปัจจุบันมีกลุ่มมิจฉาชีพได้นําป้ายแดงปลอมมาขายตามอินเทอร์เน็ตซึ่งเป็นป้ายทะเบียนที่ไม่ได้ออกให้ โดยกรมการขนส่งทางบก และไม่ใช่ป้ายแดงที่ถูกต้องอยู่ในความครอบครองของบริษัทผู้จําหน่ายรถยนต์ที่ได้รับอนุญาตให้ใช้ เครื่องหมายป้ายแดง ทําให้ประชาชนตกเป็นเหยื่อจํานวนมาก กรมการขนส่งทางบกในฐานะหน่วยงานที่เกี่ยวข้องขอชี้แจงว่า ป้ายแดง คือ ป้ายทะเบียนที่กรมการขนส่งทางบกออกให้บริษัทตัวแทนจําหน่ายรถที่ได้รับใบอนุญาต ใช้ติดรถเพื่อนํารถไปส่งให้ลูกค้า หรือนํารถไปซ่อมแซม และอนุโลมให้ใช้ได้ระหว่างดําเนินการจดทะเบียนรถ ไม่เกิน 30 วัน จึงขอเตือนประชาชนอย่าหลงเชื่อซื้อป้ายแดงในอินเทอร์เน็ต ทั้งนี้ ป้ายแดง ถือเป็นเอกสารของทางราชการ กรมการขนส่งทางบกเตือนผู้ที่ปลอมป้ายทะเบียน หรือผู้ที่นําป้ายแดงปลอมไปติดรถ มีความผิดตามประมวลกฎหมายอาญา ซึ่งความผิดฐานปลอมเอกสารราชการหรือใช้เอกสารราชการปลอม มีโทษถึงขั้นจําคุกตั้งแต่ 6 เดือน – 5 ปี ปรับตั้งแต่ 10,000 – 100,000 บาท หรือทั้งจําทั้งปรับ
รองอธิบดีกรมการขนส่งทางบก และโฆษกกรมการขนส่งทางบก กล่าวเพิ่มเติมว่า สําหรับผู้ที่ซื้อรถยนต์กับตัวแทนจําหน่ายรถและต้องการตรวจสอบป้ายทะเบียนด้วยตัวเองว่าเป็นป้ายที่ถูกต้องหรือไม่ ป้ายแดงที่ออกให้โดยกรมการขนส่งทางบกอย่างถูกต้องตามกฎหมายนั้น สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ําตราเครื่องหมายราชการกรมการขนส่งทางบก (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กําหนดไว้ ซึ่งกรมการขนส่งทางบกออกให้แก่บริษัทตัวแทนจําหน่ายรถสําหรับใช้ติดรถเพื่อนํารถไปส่งให้ลูกค้า หรือนํารถไปซ่อมแซมเท่านั้น โดยแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจํารถและใบอนุญาตให้ใช้รถด้วย โดยผู้ใช้รถป้ายแดงต้องจดบันทึกข้อมูลการใช้รถลงในสมุดคู่มือประจํารถ
ข้อมูลดังกล่าวได้แก่ ชื่อ-นามสกุลผู้ขับรถ ชื่อชนิดรถ เลขหมายตัวถัง เลขหมายเครื่องยนต์ ความประสงค์ใน
การขับรถยนต์ วันเดือนปีและระยะเวลาที่นํารถออกไปใช้
รองอธิบดีกรมการขนส่งทางบก และโฆษกกรมการขนส่งทางบก กล่าวทิ้งท้ายว่า กรมการขนส่งทางบก แนะผู้ซื้อรถตรวจสอบจํานวนวันการใช้รถขณะติดป้ายแดงต้องไม่เกิน 30 วัน นับจากวันรับรถ หากเจ้าของรถนําป้ายแดงไปใช้เกินกว่าระยะเวลาที่กําหนดโดยไม่ดําเนินการนํารถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนหรือใช้ป้ายแดงผิดเงื่อนไขมีโทษปรับสูงสุดไม่เกิน 10,000 บาท ย้ําให้เจ้าของรถป้ายแดง ที่ยังไม่จดทะเบียน รีบจดทะเบียนรถให้ถูกต้องตามกฎหมาย เพื่อป้องกันปัญหากรณีถูกโจรกรรมซึ่งยากต่อการติดตามตรวจสอบ
รัฐบาลไทย-ข่าวทำเนียบรัฐบาล-รองนายกรัฐมนตรีฯ นายสุพัฒนพงษ์ ฯ หารือปลัดกระทรวงพาณิชย์สหรัฐฯ ผลักดันการเพิ่มพูนการค้าและการลงทุนด้านพลังงานสะอาด
วันจันทร์ที่ 12 กันยายน 2565
รองนายกรัฐมนตรีฯ นายสุพัฒนพงษ์ ฯ หารือปลัดกระทรวงพาณิชย์สหรัฐฯ ผลักดันการเพิ่มพูนการค้าและการลงทุนด้านพลังงานสะอาด
รองนายกรัฐมนตรีฯ นายสุพัฒนพงษ์ ฯ หารือปลัดกระทรวงพาณิชย์สหรัฐฯ ผลักดันการเพิ่มพูนการค้าและการลงทุนด้านพลังงานสะอาด
วันนี้ (12 ก.ย. 2565) เวลา 11.00 น. ณ ห้องประชุม 2 ชั้น 15 กระทรวงพลังงาน Mrs. Marisa Lago (นางมาริสา ลาโก) ปลัดกระทรวงพาณิชย์สหรัฐอเมริกา ด้านการค้าระหว่างประเทศ (Under Secretary for International Trade) เข้าเยี่ยมคารวะนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน สรุปสาระสําคัญ ดังนี้
รองนายกรัฐมนตรีฯ ยินดีต้อนรับปลัดกระทรวงพาณิชย์สหรัฐฯ ถือเป็นโอกาสดีในการหารือถึงการขับเคลื่อนความร่วมมือการค้า และพลังงานของทั้งสองประเทศ ซึ่งมีความใกล้ชิด และภาคเอกชนของทั้งสองฝ่ายยังสนใจลงทุนซึ่งกันและกัน รองนายกรัฐมนตรีฯ เชื่อว่า ไทยและสหรัฐฯ ยังมีศักยภาพที่จะขยายความร่วมมือด้านการค้าและพลังงานได้หลากหลายมิติและครอบคลุมมากยิ่งขึ้นในอนาคต โดยเฉพาะด้านพลังงานสะอาด และรถยนต์พลังงานไฟฟ้า
ปลัดกระทรวงพาณิชย์สหรัฐฯ ยินดีที่ได้พบกับรองนายกรัฐมนตรีฯ เพื่อหารือถึงแนวทางการสนับสนุนเพื่อเพิ่มพูนการค้าและการลงทุนระหว่างกัน โดยเฉพาะโอกาสสําหรับภาคเอกชนสหรัฐในไทย ในด้านพลังงาน และพลังงานสะอาด ซึ่งทั้งสองฝ่ายต่างให้ความสําคัญ รวมทั้งแลกเปลี่ยนความคิดเห็นเรื่องอุตสาหกรรม S-Curve ของไทย และการขับเคลื่อนการค้าและการลงทุนในภูมิภาค ที่ยั่งยืน โปร่งใส และเป็นมิตรต่อสิ่งแวดล้อม
รองนายกรัฐมนตรีฯ และปลัดกระทรวงพาณิชย์สหรัฐฯ ได้หารือเพื่อสนับสนุนการส่งเสริมการลงทุนและการดําเนินธุรกิจของภาคเอกชนสหรัฐฯ ในไทย โดยเฉพาะในอุตสาหกรรมเป้าหมายของไทย และพลังงานสะอาด โดยรองนายกรัฐมนตรีฯ ได้เน้นย้ําถึงนโยบายของรัฐบาลในการอํานวยความสะดวกการลงทุนจากนักลงทุนต่างชาติ และกล่าวถึงศักยภาพของไทยในการเป็นศูนย์กลางในภูมิภาค ด้านการลงทุนในพลังงานสะอาดและรถยนต์พลังงานไฟฟ้าสหรัฐฯ ยินดีสนับสนุนนักลงทุนของสหรัฐฯ เข้ามาแสวงหาความร่วมมือ และแลกเปลี่ยนประสบการณ์กับภาคเอกชนไทย
โอกาสนี้ ทั้งสองฝ่ายยังเน้นย้ําถึงการสานต่อความร่วมมือภายใต้กรอบความร่วมมือทางเศรษฐกิจอินโด-แปซิฟิก (Indo-Pacific Economic Framework: IPEF) ความร่วมมือในกรอบโมเดล BCG การส่งเสริมความร่วมมือด้านความมั่นคงทางพลังงาน และความร่วมมือระหว่างภาคเอกชน ผ่านการจับคู่ทางธุรกิจของภาคเอกชนทั้งสองฝ่าย เพื่อผลประโยชน์ร่วมกันของประเทศ และประชาชนไทย-สหรัฐฯ
รัฐบาลไทย-ข่าวทำเนียบรัฐบาล-ครม.อนุมัติงบกว่า 28 ลบ. เดินหน้าประเมิน SEA แผนแม่บทพัฒนาสงขลาและปัตตานี สร้างสมดุลการพัฒนาเมืองต้นแบบชายแดนใต้
วันพุธที่ 14 กันยายน 2565
ครม.อนุมัติงบกว่า 28 ลบ. เดินหน้าประเมิน SEA แผนแม่บทพัฒนาสงขลาและปัตตานี สร้างสมดุลการพัฒนาเมืองต้นแบบชายแดนใต้
ครม.อนุมัติงบกว่า 28 ลบ. เดินหน้าประเมิน SEA แผนแม่บทพัฒนาสงขลาและปัตตานี สร้างสมดุลการพัฒนาเมืองต้นแบบชายแดนใต้
วันที่ 14 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงผลการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ตามที่ ครม. ได้มีมติเมื่อ 14 ธันวาคม 2564 ให้สํานักงานสภาพัฒนาเศรษฐกิจและสังคมแห่งชาติ (สศช.) และหน่วยงานที่เกี่ยวข้องร่วมกันจัดทําการประเมินสิ่งแวดล้อมระดับยุทธศาสตร์ (Strategic Environmental Assessment: SEA) สําหรับแผนแม่บทการพัฒนาเชิงพื้นที่ของจังหวัดสงขลาและปัตตานี ซึ่งครอบคลุมโครงการเมืองต้นแบบ อําเภอจะนะ จังหวัดสงขลาด้วย ที่ผ่านมา สศช.ได้ดําเนินการจัดรับฟังความคิดเห็นของประชาชนในพื้นที่ตามมติ ครม. ไปแล้วรวม 4 ครั้ง เกี่ยวกับประเด็นสําคัญที่เป็นปัจจัยแห่งความสําเร็จในการจัดทําการประเมินสิ่งแวดล้อมระดับยุทธศาสตร์ (SEA) เช่น ความคาดหวังต่อการจัดการประเมิน SEA ระยะเวลาในการดําเนินการ เป็นต้น ขณะนี้ เข้าสู่การดําเนินการจัดทําการประเมินสิ่งแวดล้อมระดับยุทธศาสตร์ (SEA)
ครม.จึงมีมติอนุมัติงบประมาณจํานวน 28.22 ล้านบาท เพื่อดําเนินโครงการการจัดทําการประเมินสิ่งแวดล้อมระดับยุทธศาสตร์ (Strategic Environmental Assessment: SEA) สําหรับแผนแม่บทการพัฒนาเชิงพื้นที่ของจังหวัดสงขลาและปัตตานี ซึ่งเป็นงบประมาณผูกพันข้ามปี พ.ศ. 2565 – 2567 โดยในปีงบประมาณ พ.ศ. 2565 ให้ใช้จ่ายจากงบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 14.11 ล้านบาท ส่วนปีงบประมาณ พ.ศ. 2566 – 2567 ให้ สศช.จัดทําแผนการปฏิบัติงานและแผนการใช้จ่ายงบประมาณ เพื่อดําเนินโครงการดังกล่าวตามความจําเป็นและเหมาะสมต่อไป
นางสาวรัชดา กล่าวด้วยว่า การจัดทําการประเมินสิ่งแวดล้อมระดับยุทธศาสตร์ (SEA) สําหรับแผนแม่บทการพัฒนาเชิงพื้นที่ของจังหวัดสงขลาและปัตตานีในครั้งนี้ มีวัตถุประสงค์เพื่อพัฒนาแผนแม่บทให้มีความสอดคล้องกับศักยภาพของพื้นที่ คํานึงถึงความสมดุลของการพัฒนาด้านเศรษฐกิจ สังคม และสิ่งแวดล้อม และให้ความสําคัญกับการมีส่วนร่วมของทุกภาคส่วนที่เกี่ยวข้อง เพื่อนําไปสู่การพัฒนาที่ยั่งยืน โดยมีเป้าหมายดําเนินการจัดประชุมเพื่อรับฟังความคิดเห็นในทุกขั้นตอนอย่างน้อย 8 ครั้ง (40 เวที) และมีผู้เข้าร่วมประชุมจํานวนอย่างน้อย 3,000 คน พร้อมทั้งสร้างความรู้ความเข้าใจและเผยแพร่ประชาสัมพันธ์การจัดทําการประเมินสิ่งแวดล้อมระดับยุทธศาสตร์ ผ่านการผลิตสื่อประชาสัมพันธ์และจัดกิจกรรมการสร้างการรับรู้ในรูปแบบต่าง ๆ ภายใต้กรอบระยะเวลาดําเนินการโครงการ 18 เดือน
............................
รัฐบาลไทย-ข่าวทำเนียบรัฐบาล-“อนุทิน” เตรียมเสนอ ครม. อนุมัติค่าตอบแทน อสม.และ อสส. 1.05 ล้านคน คนละ 2,000 บาท  สนับสนุนภารกิจดูแลประชาชนถึงเดือน ก.ย. พร้อมขอบคุณร่วมต่อสู้โควิดจนสำเร็จ
วันจันทร์ที่ 26 กันยายน 2565
“อนุทิน” เตรียมเสนอ ครม. อนุมัติค่าตอบแทน อสม.และ อสส. 1.05 ล้านคน คนละ 2,000 บาท  สนับสนุนภารกิจดูแลประชาชนถึงเดือน ก.ย. พร้อมขอบคุณร่วมต่อสู้โควิดจนสําเร็จ
“อนุทิน” เตรียมเสนอ ครม. อนุมัติค่าตอบแทน อสม.และ อสส. 1.05 ล้านคน คนละ 2,000 บาท  สนับสนุนภารกิจดูแลประชาชนถึงเดือน ก.ย. พร้อมขอบคุณร่วมต่อสู้โควิดจนสําเร็จ
วันที่ 26 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันที่ 27 ก.ย. 65 นายอนุทิน ชาญวีรกูล รองนายกรัฐมนตรีและรมว.สาธารณสุข จะเสนอที่ประชุมคณะรัฐมนตรี (ครม.) เพื่อพิจารณาอนุมัติงบประมาณรายจ่ายปี 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 2,100.61 ล้านบาท เพื่อเป็นค่าตอบแทนให้แก่อาสาสมัครสาธารณสุขประจําหมู่บ้าน (อสม.)จํานวน 1,039,729 คน และอาสาสมัครสาธารณสุขกรุงเทพมหานคร (อสส.) จํานวน10,577 คน รวม 1,050,306 คน ช่วงเดือนมิ.ย. – ก.ย. 65 รวม 4 เดือน ในอัตรา 500 บาทต่อคนต่อเดือน รวมเป็น 2,000 บาทต่อคน
ทั้งนี้ เงินดังกล่าวเป็นค่าตอบแทน เยียวยา ชดเชย และเสี่ยงภัย และสนับสนุนการปฏิบัติภารกิจของ อสม. และอสส. ในการเฝ้าระวัง ป้องกัน และควบคุมโรคโควิด19 ในชุมชนในช่วงระยะเวลาที่โควิด19 ยังคงเป็นโรคติดต่ออันตราย
“รัฐบาลได้อนุมัติงบประมาณเพื่อจ่ายค่าตอบแทนแก่ อสม. และอสส. ตามนโยบายที่ รมว.สาธารณสุขได้ให้ไว้ว่าจะดูแล อสม. อสส. ไปจนกว่าโควิดจะหมดไป เนื่องจากช่วงโควิด19 แพร่ระบาด อาสาสมัครมีภารกิจมากขึ้น ซึ่งจะต้องไม่เป็นภาระที่อาสาสมัครต้องจ่ายเอง ไม่ว่าจะเป็นค่าน้ํามันรถส่งยา ค่าวัสดุอุปกรณ์ทางการแพทย์ ค่าเดินทางไปเยี่ยมผู้ป่วย และ เก็บข้อมูลสุขภาพประชาชน ซึ่งหาก ครม. อนุมัติงบประมาณในครั้งนี้ จะเป็นการสนับสนุน อสม. และ อสส. รวมแล้วเป็นเวลา 30 เดือน หรือ 2 ปีครึ่ง ตั้งแต่ มี.ค. 63- ก.ย. 65 ในการนี้รองนายกรัฐมนตรียังได้ขอบคุณอาสาสมัครทุกคนที่ได้ร่วมกันทํางานต่อสู้กับโควิดจนสําเร็จ” น.ส.ไตรศุลี กล่าว
น.ส.ไตรศุลี กล่าวว่า ตลอดระยะเวลาการแพร่ระบาดของโควิด19 ในประเทศไทย อสม. และ อสส. นับเป็นกลไกสําคัญที่สนับสนุนการทํางานของบุคลากรทางการแพทย์ จนประเทศไทยสามารถต่อสู้กับโรคระบาดได้สําเร็จ และตั้งแต่วันที่ 1 ต.ค. 65 เป็นต้นไป โควิด19 ได้ลดระดับจากโรคติดต่ออันตราย เป็นโรคติดต่อที่ต้องเฝ้าระวัง ทั้ง อสม. และ อสส. จะยังคงเป็นกําลังสําคัญในการเตรียมความพร้อมประเทศเข้าสู่ระยะ Post - pandemic อาทิ การปรับตัวเพื่อสอดคล้องกับสถานการณ์ การดําเนินงานตามมาตรการของชุมชนเพื่อให้ชุมชนปลอดภัย
........................
รัฐบาลไทย-ข่าวทำเนียบรัฐบาล-รัฐบาลพร้อมสนับสนุน เลี้ยงโคเนื้อคุณภาพดี ”พันธุ์ไททาจิ” บูมเศรษฐกิจห้าจังหวัดชายแดนใต้ ส่งออกตลาดฮาลาล
วันพุธที่ 7 กันยายน 2565
รัฐบาลพร้อมสนับสนุน เลี้ยงโคเนื้อคุณภาพดี ”พันธุ์ไททาจิ” บูมเศรษฐกิจห้าจังหวัดชายแดนใต้ ส่งออกตลาดฮาลาล
รัฐบาลพร้อมสนับสนุน เลี้ยงโคเนื้อคุณภาพดี ”พันธุ์ไททาจิ” บูมเศรษฐกิจห้าจังหวัดชายแดนใต้ ส่งออกตลาดฮาลาล
วันที่ 7 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า เมื่อวันที่ 6 ก.ย. 65 คณะรัฐมนตรีได้รับทราบการขับเคลื่อนกิจกรรมโคบาลชายแดนใต้ ภายใต้โครงการเมืองปศุสัตว์ ระเบียงเศรษฐกิจฮาลาล จ. ชายแดนภาคใต้ ระยะ 7 ปี (พ.ศ. 2565-2571) กรอบวงเงิน 1560.50 ล้านบาท โดยให้ ศอ.บต. และ กระทรวงเกษตรและสหกรณ์ เป็นหน่วยงานหลักในการขับเคลื่อน ร่วมกับภาคส่วนต่างๆ โดยมีเป้าหมายขยายปริมาณการเลี้ยงโคคุณภาพดี และยกระดับคุณภาพการผลิตเนื้อเข้าสู่มาตรฐาน GMP และฮาลาล เพื่อส่งออกทั่วโลก โดยเฉพาะประเทศโลกมุสลิม ที่ต้องการเนื้อเกรดดีและฮาลาลไว้เพื่อบริโภค ทั้งนี้ ตามกรอบระยะเวลาของแผน คาดจะสามารถสร้างอาชีพการเลี้ยงโคเนื้ออย่างยั่งยืนแก่กลุ่มเกษตรกร 1,000 กลุ่ม เกษตรกร 10,000 ราย แม่โคพันธุ์ดี 50,000 ตัว
โดยการดําเนินงานแบ่งเป็นสามระดับคือ
ระดับต้นน้ํา เน้นการพัฒนาความรู้เกษตรกรส่งเสริมวิสาหกิจโคไทยในหมู่บ้าน จํานวน 1,000 กลุ่มในพื้นที่ห้าจังหวัดชายแดนภาคใต้ (ปัตตานี ยะลา นราธิวาส สงขลา และสตูล) เพื่อผลิตโคลูกผสม “สายพันธุ์ไทยทาจิ” และปลูกพืชอาหารสัตว์ที่เหมาะสมสําหรับเลี้ยงโค
ระดับกลางน้ํา จะเป็นการส่งเสริมการปลูกพืชอาหารสัตว์การแปรรูปอาหารสัตว์เพื่อจําหน่ายการก่อสร้างโรงฆ่าสัตว์ชุมชนพร้อมโรงตัดแต่งและแปรรูปเนื้อสัตว์ห้องเย็น ยกระดับคุณภาพการผลิตเนื้อคุณภาพเข้าสู่มาตรฐาน GMP และฮาลาล
ระดับปลายน้ํา มีกิจกรรมสําคัญคือการส่งเสริมร้านตัดแต่งแปรรูปเนื้อสัตว์ (Butcher Shop) และจําหน่ายผลิตภัณฑ์เนื้อโคเป็นสินค้าเกษตรมูลค่าสูงในชุมชน รวมถึงส่งเสริมการตลาดในประเทศและการค้าระหว่างประเทศ
นางสาวรัชดา กล่าวต่อว่า “โคสายพันธุ์ไททาจิ” เป็นสายพันธุ์พื้นเมืองที่เหมาะกับสภาพภูมิประเทศและสภาพแวดล้อมในจังหวัดชายแดนภาคใต้ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี พระราชทานแม่พันธุ์โคแก่กรมปศุสัตว์ เพื่อเป็นแม่พันธุ์ ต่อยอดการเลี้ยงโคในประเทศ
“ตลาดเนื้อโคในพื้นที่จังหวัดชายแดนใต้มีมูลค่าทางเศรษฐกิจกว่า 2,000 ล้านบาท มีความต้องการบริโภคหลายหมื่นตัวต่อปี และยังมีตลาดในโลกมุสลิมที่มีความต้องการบริโภคเนื้อคุณภาพดีอีกมาก แต่ที่ผ่านมาการเลี้ยงโคในพื้นที่มีน้อยกว่าความต้องการ รัฐบาลจึงเห็นโอกาสในการส่งเสริมเนื้อโคคุณภาพฮาลาล เพื่อสร้างรายได้ให้แก่เกษตรกร ต่อยอดจากการเป็นเพียงผู้เลี้ยง ให้สามารถแปรรูป และรวมกลุ่มกันส่งออกไปต่างประเทศได้ ซึ่งขณะนี้ได้เริ่มขับเคลื่อนการให้ความรู้แก่เกษตรกรแล้ว และได้รับความสนใจอย่างมาก” นางสาวรัชดา กล่าว
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ ย้ายสิทธิบัตรทอง-เปลี่ยนหน่วยบริการ เกิดสิทธิทันที ไม่ต้องรอ 15 วัน ลงทะเบียนผ่านออนไลน์ได้เลย!
วันอาทิตย์ที่ 4 กันยายน 2565
รองโฆษกรัฐบาลย้ํา ย้ายสิทธิบัตรทอง-เปลี่ยนหน่วยบริการ เกิดสิทธิทันที ไม่ต้องรอ 15 วัน ลงทะเบียนผ่านออนไลน์ได้เลย!
รองโฆษกรัฐบาลย้ํา ย้ายสิทธิบัตรทอง-เปลี่ยนหน่วยบริการ เกิดสิทธิทันที ไม่ต้องรอ 15 วัน ลงทะเบียนผ่านออนไลน์ได้เลย!
วันที่ 4 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายยกระดับสิทธิบัตรทอง สํานักงานหลักประกันสุขภาพถ้วนหน้า (สปสช.) แจ้งผู้ถือบัตรทอง หรือ บัตรประกันสุขภาพถ้วนหน้าที่ต้องการย้ายโรงพยาบาลหรือหน่วยบริการในการรักษาพยาบาล สามารถย้ายสิทธิบัตรทองได้ด้วยตัวเองหรือมอบอํานาจให้ดําเนินการแทน สําหรับสิทธิบัตรทอง หรือ สิทธิหลักประกันสุขภาพแห่งชาติ สามารถเปลี่ยนหน่วยบริการได้มากกว่า 1 ครั้ง แต่จะไม่เกิน 4 ครั้งต่อปี เพื่ออํานวยความสะดวกให้กับประชาชน รวมถึงสอดคล้องกับบริบทของสังคมไทยในปัจจุบันที่มีการเคลื่อนย้ายไปยังที่ต่าง ๆ บ่อยขึ้น เช่น คนทํางาน นักเรียน นักศึกษา เป็นต้น
นางสาวรัชดาฯ กล่าวว่า ด้วยความก้าวหน้าของระบบราชการไทย และเทคโนโลยีที่ทันสมัยทําให้การตรวจสอบข้อมูลของประชาชนทําได้แบบเรียลไทม์ สามารถตรวจสอบออนไลน์ได้ ส่งผลให้การดําเนินการย้ายสิทธิหน่วยรักษาบริการสามารถทําได้ทันที ไม่ต้องระยะเวลา 15 วัน เหมือนอดีตที่ผ่านมา โดยรัฐบาลต้องการอํานวยความสะดวกให้กับผู้ถือสิทธิบัตรทองได้เข้าถึงบริการสาธารณสุขมากยิ่งขึ้น ช่วยประหยัดเวลา และประหยัดค่าใช้จ่ายในการเดินทางไปรักษา
“สําหรับช่องทางลงทะเบียนย้ายสิทธิบัตรทองมี 2 ช่องทาง ดังนี้ 1. แอป สปสช. ดาวน์โหลดฟรี! ไม่มีค่าใช้จ่าย ได้ทั้งระบบ Android และ iOS 2. ไลน์ สปสช.เพิ่มเพื่อนด้วยไอดี พิมพ์คําว่า @nhso หรือสอบถามเพิ่มเติม สายด่วน สปสช. โทร.1330 ตลอด 24 ชั่วโมง ขอให้ประชาชนมั่นใจเวลาเจ็บป่วย มีหน่วยรักษาพยาบาลคอยดูแล และไม่ต้องกังวลเรื่องค่าใช้จ่าย สามารถเข้ารับบริการฟรีตามนโยบายของรัฐบาล” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ธอส. ร่วมงาน Thailand Insurtech Fair 2022 จัดโปรโมชั่นสินเชื่อบ้านดอกเบี้ยพิเศษปีแรกเพียง 2.60% ต่อปี
วันพฤหัสบดีที่ 6 ตุลาคม 2565
ธอส. ร่วมงาน Thailand Insurtech Fair 2022 จัดโปรโมชั่นสินเชื่อบ้านดอกเบี้ยพิเศษปีแรกเพียง 2.60% ต่อปี
ธอส. ขนโปรโมชั่นร่วมงาน “Thailand Insurtech Fair 2022” เพื่อเพิ่มโอกาสให้คนไทยได้เข้าถึงผลิตภัณฑ์ทางการเงินของธนาคาร ระหว่างวันที่ 7-9 ตุลาคม 2565 เวลา 9.00 – 20.00 น. ณ อิมแพค เมืองทองธานี
ธนาคารอาคารสงเคราะห์ (ธอส.) ขนโปรโมชั่นร่วมงาน “Thailand Insurtech Fair 2022” เพื่อเพิ่มโอกาสให้คนไทยได้เข้าถึงผลิตภัณฑ์ทางการเงินของธนาคาร นําโดย สินเชื่อบ้านอัตราดอกเบี้ยต่ําปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% (อัตราดอกเบี้ย MRR ของ ธอส.ในปัจจุบันเท่ากับ 6.150% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ หลักประกันในการยื่นคําขอกู้ต้องอยู่ในพื้นที่จังหวัด กรุงเทพฯ นนทบุรี ปทุมธานี และสมุทรปราการ เท่านั้น จองสิทธิ์ภายในงาน ยื่นกู้ตั้งแต่วันที่ 7 ตุลาคม -15 พฤศจิกายน 2565 อนุมัติและทํานิติกรรมภายในวันที่ 30 ธันวาคม 2565 พิเศษ!! สําหรับลูกค้าสินเชื่อที่มีวงเงินทํานิติกรรมสูงสุด 4 อันดับแรก รับเครื่องทําน้ําแข็งอัตโนมัติฟรี และ สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย 1.ชุดวิมานเมฆ Plus หน่วยละ 1 ล้านบาท ผลตอบแทนหน้าสลากสูงถึง 1.45% ต่อปี และลุ้นรางวัลที่ 1 มูลค่า 3 ล้านบาท 2.ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 รางวัลละ 2 ล้านบาท 3.ชุดเกล็ดดาว หน่วยละ 5,000 บาท ผลตอบแทนหน้าสลาก 0.40% ต่อปี พร้อมลุ้นรางวัลที่ 1 มูลค่า 1 ล้านบาท และ 4.ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมลุ้นรางวัลที่ 1 สลากออมทรัพย์มูลค่า 1 ล้านบาท พิเศษ!! ลูกค้าที่จองสิทธิ์ซื้อสลากออมทรัพย์ ชุดขาลเพิ่มพูน, ชุดเกล็ดดาว, ชุดต่อเงิน ต่อทอง และชุดวิมานเมฆ Plus และซื้อตามระยะเวลาที่กําหนด รับฟรี กระเป๋าพับอเนกประสงค์ 1 ท่าน ต่อ 1 ใบ ต่อ 1 ผลิตภัณฑ์ จองสิทธิ์ภายในงาน และซื้อสลากตั้งแต่วันที่ 7-16 ตุลาคม 2565 โดยลูกค้าที่จองสิทธิ์สามารถซื้อสลากออมทรัพย์ได้ ณ สาขาในกรุงเทพฯ นนทบุรี ปทุมธานี และสมุทรปราการเท่านั้น (เงื่อนไขเป็นไปตามที่ธนาคารกําหนด)
ทั้งนี้ งาน Thailand Insurtech Fair 2022 จะจัดขึ้นระหว่างวันที่ 7-9 ตุลาคม 2565 เวลา 9.00 – 20.00 น. ณ อิมแพค เมืองทองธานี สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-​รองปลัดฯ วรวรรณ เข้ารับพระราชทานผ้าไตร เพื่อนำไปจัดพิธีทอดผ้าป่าสมทบทุนฯ
วันพฤหัสบดีที่ 6 ตุลาคม 2565
​รองปลัดฯ วรวรรณ เข้ารับพระราชทานผ้าไตร เพื่อนําไปจัดพิธีทอดผ้าป่าสมทบทุนฯ
​รองปลัดฯ วรวรรณ เข้ารับพระราชทานผ้าไตร เพื่อนําไปจัดพิธีทอดผ้าป่าสมทบทุนฯ
วันนี้ (5 ตุลาคม 2565) นางวรวรรณ ชิตอรุณ รองปลัดกระทรวงอุตสาหกรรม เข้ารับพระราชทานผ้าไตร พระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงผนวช และพระบรมฉายาลักษณ์พระบาทสมเด็จพระเจ้าอยู่หัว ทรงผนวช เพื่อนําไปจัดพิธีทอดผ้าป่าสมทบทุน “โครงการทุนเล่าเรียนหลวงสําหรับพระสงฆ์ไทย” ประจําปี 2565 เพื่อน้อมเกล้าฯ ถวายพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยมหาราช บรมนาถบพิตร ผู้พระราชทานก่อตั้งโครงการฯ โดยมี นายพลากร สุวรรณรัฐ องคมนตรี เป็นประธาน ณ ทําเนียบองคมนตรี
รัฐบาลไทย-ข่าวทำเนียบรัฐบาล-ครม.อนุมัติจ่ายค่าทดแทนให้แก่ราษฎรที่ได้รับผลกระทบจากการก่อสร้างโครงการฝายหัวนา จังหวัดศรีสะเกษ รอบที่ 3 จำนวน 433 แปลง เนื้อที่ 765 ไร่ วงเงิน 52.34 ล้านบาท
วันอังคารที่ 11 ตุลาคม 2565
ครม.อนุมัติจ่ายค่าทดแทนให้แก่ราษฎรที่ได้รับผลกระทบจากการก่อสร้างโครงการฝายหัวนา จังหวัดศรีสะเกษ รอบที่ 3 จํานวน 433 แปลง เนื้อที่ 765 ไร่ วงเงิน 52.34 ล้านบาท
ครม.อนุมัติจ่ายค่าทดแทนให้แก่ราษฎรที่ได้รับผลกระทบจากการก่อสร้างโครงการฝายหัวนา จังหวัดศรีสะเกษ รอบที่ 3 จํานวน 433 แปลง เนื้อที่ 765 ไร่ วงเงิน 52.34 ล้านบาท
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติให้มีการจ่ายค่าทดแทนให้แก่ราษฎรที่ได้รับผลกระทบจากการก่อสร้างโครงการฝายหัวนา จังหวัดศรีสะเกษ ที่มีสิทธิได้รับเงินค่าทดแทนที่ดินและค่าขนย้ายสําหรับที่ดินที่ไม่มีเอกสารสิทธิ ตามผลการตรวจสอบของคณะทํางานแก้ไขปัญหาโครงการฝายหัวนาระดับอําเภอ ซึ่งได้ผ่านการพิจารณาให้ความเห็นชอบและลงนามรับรองจากคณะอนุกรรมการแก้ไขปัญหาโครงการฝายหัวนาระดับจังหวัดศรีสะเกษแล้วจํานวน 433 แปลง เนื้อที่ 765 ไร่ วงเงินจํานวน 52.34 ล้านบาท ซึ่งก่อนหน้านี้ครม.ได้เคยมีมติอนุมัติการจ่ายเงินค่าทดแทนโครงการฝายหัวนามาแล้ว 2 ครั้ง โดยครั้งแรกเมื่อวันที่ 18 พฤษภาคม 2564 จํานวน 104 แปลง เนื้อที่ 628 ไร่ วงเงิน 62 ล้านบาท และครั้งที่ 2 เมื่อวันที่ 1 กุมภาพันธ์ 2565 จํานวน 350 แปลง เนื้อที่ 770 ไร่ วงเงิน 34 ล้านบาท
ทั้งนี้ เพื่อให้การจ่ายเงินเป็นไปอย่างถูกต้อง โปร่งใส และป้องกันไม่ให้บุคคลหรือกลุ่มบุคคลแสวงหาผลประโยชน์โดยมิชอบจากราษฎร ครม.จึงเห็นสมควรอนุมัติให้แต่งตั้งคณะกรรมการตรวจสอบและกํากับดูแลการจ่ายเงินเพื่อทําหน้าที่กํากับดูแลการจ่ายเงินและจํานวนเงินค่าทดแทน โดยให้มีอํานาจหน้าที่พิจารณาตรวจสอบบุคคลที่มีสิทธิและควบคุมการโอนจ่ายเงินให้ถูกต้องครบถ้วนตรงตามบัญชีรายชื่อผู้มีสิทธิได้รับเงินค่าทดแทน โดยมีผู้ว่าราชการจังหวัดศรีสะเกษเป็นประธานกรรมการ ซึ่งวิธีการจ่ายเงินจะจ่ายโดยวิธีโอนเงินเข้าบัญชีธนาคาร(จ่ายตรง)ตามบัญชีรายชื่อผู้มีสิทธิหรือทายาทของบุคคลดังกล่าว โดยให้ระบุในหลักฐานการรับเงินด้วยว่า “ข้าพเจ้ายินยอมรับเงินค่าทดแทนในครั้งนี้ และจะไม่เรียกร้องหรือขอรับความช่วยเหลือใดๆ ในส่วนที่เกี่ยวข้องกับโครงการฝายหัวนาจากทางราชการอีก”
น.ส.ไตรศุลีกล่าวว่า รายละเอียดของผู้มีสิทธิได้รับเงินค่าทดแทนที่ดินและค่าขนย้ายจํานวน 433 แปลง เนื้อที่ 765 ไร่ วงเงิน 52.34 ล้านบาทมีดังนี้ เป็นที่ดินที่มีเอกสารสิทธิ อัตราไร่ละ 125,000 บาท อยู่ในอําเภอกันทรารมย์ 61 แปลง เนื้อที่ 223 ไร่ จํานวนเงิน 27.93 ล้านบาท และที่ดินไม่มีเอกสารสิทธิ อัตราไร่ละ 45,000 บาท อยู่ในอําเภอกันทรารมย์ 111 แปลง เนื้อที่ 245 ไร่ จํานวนเงิน 11 ล้านบาท, อําเภออุทุมพรพิสัย 69 แปลง เนื้อที่ 108 ไร่ จํานวนเงิน 4.88 ล้านบาท, อําเภอราษีไศล 73 แปลง เนื้อที่ 126 ไร่ จํานวนเงิน 5.7 ล้านบาท, อําเภอเมืองศรีสะเกษ 8 แปลง เนื้อที่ 7 ไร่ จํานวนเงิน 350,550 บาท และอําเภอยางชุมน้อย 111 แปลง เนื้อที่ 53 ไร่ จํานวนเงิน 2.42 ล้านบาท โดยปัจจุบันยังเหลือที่ดินที่ราษฎรได้ยื่นคําร้องและคําขออีกจํานวน 548 แปลง ซึ่งทางกรมชลประทานอยู่ระหว่างดําเนินการรังวัดที่ดิน และจะนําเสนอตามขั้นตอนต่อไป
สําหรับการจ่ายเงินค่าทดแทนแก่ราษฎรกลุ่มนี้จะช่วยบรรเทาความขัดแย้งระหว่างภาคราชการกับราษฎรและสร้างความเชื่อมั่นต่อกลุ่มราษฎรว่า ภาคราชการไม่ได้เพิกเฉยต่อการแก้ไขปัญหาความเดือดร้อนของราษฎร ส่วนงบประมาณที่จะนํามาใช้ดําเนินการ ทางกรมชลประทานจะปรับแผนปฏิบัติงานและแผนการใช้จ่ายงบประมาณประจําปีมาดําเนินการในเรื่องนี้
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับคณะกรรมาธิการการกฎหมาย การยุติธรรม และการตำรวจ วุฒิสภา
วันพุธที่ 2 พฤศจิกายน 2565
ปลัดกระทรวงยุติธรรม ให้การต้อนรับคณะกรรมาธิการการกฎหมาย การยุติธรรม และการตํารวจ วุฒิสภา
ปลัดกระทรวงยุติธรรม ให้การต้อนรับคณะกรรมาธิการการกฎหมาย การยุติธรรม และการตํารวจ วุฒิสภา
ในวันจันทร์ที่ ๓๑ ตุลาคม ๒๕๖๕ เวลา ๑๓.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม ให้การต้อนรับคณะกรรมาธิการการกฎหมาย การยุติธรรม และการตํารวจ วุฒิสภา โดยมี นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม และนางสาวพัชรศรี ศรีเมือง ผู้ช่วยปลัดกระทรวงยุติธรรม พร้อมด้วย หัวหน้าส่วนราชการในสังกัดกระทรวงยุติธรรม ข้าราชการ และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม
โอกาสนี้คณะกรรมาธิการฯ นําโดย พลตํารวจเอก ชัชวาลย์ สุขสมจิตร์ ประธานคณะกรรมาธิการฯ ร่วมประชุมหารือและรับทราบข้อมูลการดําเนินงานของกระทรวงยุติธรรม ดังต่อไปนี้ ๑) การดําเนินการตามพระราชบัญญัติการไกล่เกลี่ยข้อพิพาท พ.ศ.๒๕๖๒ รวมทั้งปัญหาและอุปสรรคที่เกิดขึ้น ๒) การเตรียมความพร้อมเพื่อรองรับการบังคับใช้ พระราชบัญญัติป้องกันและปราบปรามการทรมาน และการกระทําให้บุคคลสูญหาย พ.ศ.๒๕๖๕ ๓) การพัฒนาระบบเทคโนโลยีสารสนเทศในกระบวนการยุติธรรมของศูนย์แลกเปลี่ยนข้อมูลกระบวนการยุติธรรม (Data Exchange Center (DXC)) ๔) แนวทางการดําเนินการเกี่ยวกับทะเบียนประวัติอาชญากรรม ๕) แนวทางการดําเนินการเกี่ยวกับการลดวันต้องโทษผู้ต้องขัง ๖) การบริหารจัดการข้อมูลประวัติผู้ต้องขัง และการเตรียมความพร้อม เพื่อรองรับการบังคับใช้พระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ.๒๕๖๕ ๗) ความคืบหน้าในการดําเนินงานของกองทุนยุติธรรม และ ๘) แนวทาง/นโยบายการดําเนินการตามพระราชบัญญัติให้ใช้ประมวลกฎหมายยาเสพติด พ.ศ.๒๕๖๔
รัฐบาลไทย-ข่าวทำเนียบรัฐบาล-"อนุชา" ย้ำโครงการ "ชุมชนดีพร้อม" ตอบโจทย์พัฒนาเศรษฐกิจฐานราก สร้างงาน สร้างรายได้ให้ชุมชน
วันเสาร์ที่ 10 กันยายน 2565
"อนุชา" ย้ําโครงการ "ชุมชนดีพร้อม" ตอบโจทย์พัฒนาเศรษฐกิจฐานราก สร้างงาน สร้างรายได้ให้ชุมชน
"อนุชา" ย้ําโครงการ "ชุมชนดีพร้อม" ตอบโจทย์พัฒนาเศรษฐกิจฐานราก สร้างงาน สร้างรายได้ให้ชุมชน มั่นใจ "เงินบาทแรกของแผ่นดิน" แหล่งรายได้หลักเสริมความเข้มแข็งเศรษฐกิจประเทศ
วันนี้(10ก.ย.65)นายอนุชานาคาศัยรัฐมนตรีประจําสํานักนายกรัฐมนตรีเดินทางลงพื้นที่จ.ชัยนาทพบปะให้กําลังใจประชาชนชาวชัยนาทที่เข้าร่วมโครงการ“พัฒนาอาชีพเสริมเพิ่มรายได้ให้ชุมชนดีพร้อม”ในพื้นที่เทศบาลตําบลโพนางดําตกเทศบาลตําบลคุ้งสําเภาและองค์การบริหารส่วนตําบลท่าฉนวนอําเภอมโนรมย์
รัฐมนตรีประจําสํานักนายกรัฐมนตรีกล่าวว่ารัฐบาลมุ่งขับเคลื่อนเศรษฐกิจฐานรากด้วยการสร้างสมดุลระหว่างการพัฒนาความมั่นคงเศรษฐกิจสังคมและสิ่งแวดล้อมเพื่อให้ประชาชนมีอาชีพมีรายได้อย่างยั่งยืนกรมส่งเสริมอุตสาหกรรมภายใต้การนําของนายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมจึงได้จัดทําโครงการ“พัฒนาอาชีพเสริมเพิ่มรายได้ให้ชุมชนดีพร้อม”เพื่อเปิดโอกาสให้ประชาชนทุกพื้นที่ได้พัฒนาศักยภาพตนเองต่อยอดเป็นการประกอบอาชีพเสริมเพิ่มรายได้ซึ่งสอดคล้องกับการดําเนินงานของกองทุนหมู่บ้านและชุมชนเมืองแห่งชาติหรือกทบ.ที่ตนกํากับดูแลโดยมีเป้าหมายเพื่อให้ประชาชนในชุมชนมีแหล่งรายได้ที่มั่นคงยั่งยืนเสริมกําลังขับเคลื่อนเศรษฐกิจฐานรากผ่านการสนับสนุนของภาครัฐและหน่วยงานในระดับพื้นที่
รัฐมนตรีประจําสํานักนายกรัฐมนตรีกล่าวย้ําว่าการที่จะขับเคลื่อนเศรษฐกิจฐานรากได้อย่างยั่งยืนต้องให้ความสําคัญกับ"เงินบาทแรกของแผ่นดิน"คือเงินจากดินเงินจากน้ําซึ่งภาคการเกษตรถือเป็นฟันเฟืองสําคัญในการขับเคลื่อนเศรษฐกิจฐานรากของประเทศให้เดินต่อได้ ขณะที่เกษตรกรซึ่งเป็นกลุ่มคนที่มีจํานวนมากและเป็นกําลังซื้อหลักของประเทศต้องได้รับการส่งเสริมสนับสนุนและแนะแนวทางการประกอบอาชีพที่ถูกต้องเหมาะสมซึ่งจะส่งผลให้เศรษฐกิจฐานรากมีความเข้มแข็งนําไปสู่การเกิดเสถียรภาพเศรษฐกิจของประเทศในอนาคต
สําหรับโครงการ“พัฒนาอาชีพเสริมเพิ่มรายได้ให้ชุมชนดีพร้อม”มีส่วนช่วยขับเคลื่อนฟื้นฟูเศรษฐกิจฐานรากของประเทศ ด้วยการเพิ่มศักยภาพและขีดความสามารถในการสร้างคนสร้างงานสร้างรายได้เสริมสร้างความเข้มแข็งให้กับชุมชนรวมถึงส่งเสริมและพัฒนาคนในชุมชนให้มีองค์ความรู้และทักษะที่จําเป็นในการประกอบอาชีพด้วยการพัฒนากลไก7วิธีปั้นชุมชนดีพร้อมประกอบด้วยแผนชุมชนดีพร้อมคนชุมชนดีพร้อมแบรนด์ชุมชนดีพร้อมผลิตภัณฑ์ชุมชนดีพร้อมเครื่องจักรชุมชนดีพร้อมตลาดชุมชนดีพร้อมและเงินทุนหมุนเวียนดีพร้อมโดยมีกลุ่มเป้าหมายเป็นคนในชุมชนที่ได้รับผลกระทบจากวิกฤตโควิด-19 (ผู้ประกอบการOTOPกลุ่มวิสาหกิจชุมชนรวมถึงคนที่ถูกเลิกจ้างงานและกลับคืนถิ่นฐานตลอดจนคนที่สนใจเพิ่มทักษะและรายได้ให้ตนเองและชุมชน
————
รัฐบาลไทย-ข่าวทำเนียบรัฐบาล-พิธีมอบรางวัลองค์กรส่งเสริมคนดี คนเก่ง คนกล้า วุฒิสภา
วันพฤหัสบดีที่ 15 กันยายน 2565
พิธีมอบรางวัลองค์กรส่งเสริมคนดี คนเก่ง คนกล้า วุฒิสภา
กระทรวงอุตสาหกรรม ร่วมงานพิธีมอบรางวัลองค์กรส่งเสริมคนดี คนเก่ง คนกล้า วุฒิสภา
วันนี้ (15 กันยายน 2565) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมงานพิธีมอบรางวัลองค์กรส่งเสริมคนดี คนเก่ง คนกล้า วุฒิสภา โดยมีพลอากาศเอก ประจิน จั่นตอง ประธานคณะกรรมาธิการการอุดมศึกษา วิทยาศาสตร์ วิจัยและนวัตกรรม วุฒิสภา เป็นประธานในพิธี และมีนายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางสาวประเทือง พฤกษาพิทักษ์กุล เลขานุการกรม กรมส่งเสริมอุตสาหกรรม และ นายธวัช หะหมาน นัก​วิทยาศาสตร์​ชํานาญการพิเศษ สํานักงานคณะกรรมการอ้อยและน้ําตาลทราย ผู้แทนหน่วยงานร่วมรับมอบโล่รางวัล ณ อาคารรัฐสภา
พิธีมอบรางวัลองค์กรส่งเสริมคนดี คนเก่ง คนกล้า วุฒิสภา จัดขึ้นเพื่อให้เกิดการกระตุ้นแรงบันดาลใจในการประพฤติ การปฏิบัติตนให้เป็นคนดี คนเก่ง คนกล้าในชุมชน สังคมและประเทศ เพื่อเป็นตัวอย่างการพัฒนาทรัพยากรมนุษย์ให้มีความเพียบพร้อมทั้งความดี ความเก่ง และความกล้าควบคู่กันไป และเพื่อให้องค์กรภาครัฐ ภาคเอกชน และภาคประชาชนให้ความสําคัญต่อการสร้างและพัฒนาคนไทยให้เป็นคนดี คนเก่ง และคนกล้า
ทั้งนี้ กระทรวงอุตสาหกรรม ได้จัดส่งโครงการฯ เพื่อเข้าร่วมกิจกรรม จํานวน 4 โครงการ ดังนี้ 1) กรมส่งเสริมอุตสาหกรรม “โครงการ คนดี ศรี กสอ.” 2) กรมอุตสาหกรรมพื้นฐานและการเหมืองแร่ “โครงการคนพิมพ์ดี กพร.” 3) สํานักงานคณะกรรมการอ้อยและน้ําตาลทราย “โครงการยกย่องบุคลากร คนดี ศรี สอน.” และ 4) สํานักงานเศรษฐกิจอุตสาหกรรม “โครงการกิจกรรมบุคคลควรยกย่อง “คนคุณค่า” สศอ”
รัฐบาลไทย-ข่าวทำเนียบรัฐบาล-รัฐมนตรี อว. ปาฐกถาพิเศษในหัวข้อ “ชีวิตคือโอกาส” เพิ่มพูนความรู้และประสบการณ์ ภายใต้สถานการณ์ที่มีการเปลี่ยนแปลง
วันจันทร์ที่ 5 กันยายน 2565
รัฐมนตรี อว. ปาฐกถาพิเศษในหัวข้อ “ชีวิตคือโอกาส” เพิ่มพูนความรู้และประสบการณ์ ภายใต้สถานการณ์ที่มีการเปลี่ยนแปลง
รัฐมนตรี อว. ปาฐกถาพิเศษในหัวข้อ “ชีวิตคือโอกาส” เพิ่มพูนความรู้และประสบการณ์ ภายใต้สถานการณ์ที่มีการเปลี่ยนแปลง
เมื่อวันที่ 22 กรกฎาคม 2565 ศ.(พิเศษ) ดร.เอนก เหล่าธรรมทรรศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม(รมว.อว.) ได้รับเกียรติกล่าวปาฐกถาพิเศษในหัวข้อ “ชีวิตคือโอกาส” ณ ห้องโถงชั้น 6 อาคารสถาบันสารสนเทศทรัพยากรน้ํา (สสน.) โดยมี ดร.สุทัศน์ วีสกุล ผู้อํานวยการสถาบันสารสนเทศทรัพยากรน้ํา พร้อมคณะผู้บริหารและเจ้าหน้าที่ร่วมเข้าฟังเพื่อเป็นการเพิ่มพูนความรู้และประสบการณ์ ในเรื่องการคิดเชิงบวก การสร้างโอกาส การรู้เท่าทันการใช้ชีวิต นําไปสู่การพัฒนาตนเอง หน่วยงาน และประเทศชาติ ภายใต้สถานการณ์ที่มีการเปลี่ยนแปลงอยู่ตลอดเวลา
..
รมว.อว. ได้กล่าวปาฐกถา ใจความโดยสังเขปว่า ชีวิต การงาน เหตุการณ์ คือโอกาส ความเคยชินจากวัฒนธรรมองค์กร ครอบครัว และประเทศ ส่งผลให้เรามองเรื่องใดเรื่องหนึ่งเป็นปัญหา การคิดที่ดีที่สุดคือการคิดที่ปราศจากอารมณ์ ไร้การปรุงแต่ง เมื่อไรที่เราคิดเรื่องใดก็ตามแล้วรู้สึกเสียกําลังใจ ต้องรีบเปลี่ยนวิธีคิด เปลี่ยนปัญหานั้นเป็นโอกาส เพราะชีวิตคือการสะสมความสําเร็จ เก็บเอาความผิดพลาดมาเป็นบทเรียนเพื่อพัฒนาและก้าวต่อไป ต้องคิดเสมอว่าอย่าปล่อยให้ชีวิตผ่านไปอย่างไร้ความหมาย มุ่งหวังให้ตนเองมีชีวิตที่ยืนยาว สุขภาพดี และมีความสุข โดยถือหลักว่าเราอยู่บนความเป็นความตาย อย่าใช้ชีวิตอย่างประมาท เพราะทุกชีวิตมีข้อจํากัด ไม่มีใครจะมีชีวิตอยู่ตลอดไป รมว.อว.ได้นําหลักการเปลี่ยนปัญหาเป็นโอกาสมาเป็นแนวทางในการบริหารกระทรวง อว. เปลี่ยนวิกฤตที่เกิดจากการแพร่ระบาดของโรค COVID-19 เป็นโอกาสในการพัฒนาองค์กรและประเทศชาติ ประชาชนไทยหลายคนรู้จัก กระทรวง อว. ผ่านการร่วมเป็นส่วนหนึ่งในการช่วยเหลือประชาชน โดย กระทรวง อว. ผันกระทรวงให้เป็นกระทรวงแห่งการจ้างงานผ่านโครงการ U2T มหาวิทยาลัยสู่ตําบล สร้างงาน สร้างรายได้ให้ชุมชน เกิดการจ้างงานกว่า 70,000 รายต่อปี เกิดโรงพยาบาลสนามช่วยเหลือประชาชนไทย ให้สามารถรอดพ้นวิกฤตไปด้วยกัน พร้อมกันนั้นเหตุการณ์นี้ยังแสดงให้เห็นศักยภาพและความสามัคคีของประชาชนไทย ที่มีการร่วมกันพัฒนานวัตกรรมต่าง ๆ เพื่อป้องกันและแก้ไขโรคแพร่ระบาดนี้ ทั้งห้องความดันลบ วัคซีน และเทคโนโลยีอื่น ๆ ซึ่งเป็นที่ต้องการอย่างมากในช่วงเวลาที่ผ่านมา ถือเป็นการยกระดับการจัดการด้านชีวภาพอย่างเป็นรูปธรรม ทั้งนี้ยังกล่าวเสริมอีกว่า กําลังใจคือสิ่งที่สําคัญที่สุด อย่าย่อท้อกับปัญหาและอุปสรรค เพราะความสําเร็จไม่ได้มีให้กับผู้ที่ท้อแท้
รัฐบาลไทย-ข่าวทำเนียบรัฐบาล-“ชัยวุฒิ” ผลักดัน Smart School Bus ใช้เทคฯ ล้อมคอกปัญหาเด็กถูกลืมไว้ในรถโรงเรียน
วันพฤหัสบดีที่ 1 กันยายน 2565
“ชัยวุฒิ” ผลักดัน Smart School Bus ใช้เทคฯ ล้อมคอกปัญหาเด็กถูกลืมไว้ในรถโรงเรียน
“ชัยวุฒิ” ผลักดัน Smart School Bus ใช้เทคฯ ล้อมคอกปัญหาเด็กถูกลืมไว้ในรถโรงเรียน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ขอแสดงความเสียใจกับข่าว ด.ญ.เขมนิจ หรือน้องจีฮุน ที่ถูกลืมไว้ในรถโรงเรียนและเสียชีวิต และแสดงความเสียใจกับพ่อแม่ผู้ปกครองด้วย โดยในบทบาทของผู้บริหารกระทรวงดิจิทัลฯ มีความมุ่งมั่นผลักดันให้เกิดโครงการพัฒนาระบบ Smart School Bus ซึ่งจะนําเทคโนโลยี IoT Sensor ตรวจจับความเคลื่อนไหว และคลื่นความร้อนของเด็กนักเรียนที่อยู่ในรถ เพื่อทําการแจ้งเตือนผ่านโทรศัพท์มือถือของผู้ปกครองและครู และแจ้งเตือนไปที่ศูนย์บัญชาการของระบบ
นอกจากนี้ ยังเสนอให้มีการติดตั้ง Face Recognition System หรือระบบจดจําใบหน้าของเด็กนักเรียนที่ขึ้น-ลงรถ เพื่อทราบว่าเด็กขึ้นรถ-ลงจากรถเรียบร้อยหรือยัง โดยสามารถระบุชื่อ ระบุตัวตนของเด็กได้ด้วย
“การนําเทคโนโลยีนี้เข้ามาใช้กับระบบ Smart Scool Bus ถ้ามีการลืมเด็กนักเรียนไว้ในรถ Sensor ซึ่งติดตั้งไว้ที่รถ และสามารถเชื่อมต่อสัญญาณอินเทอร์เน็ตอัตโนมัติ ก็จะมีการทํางาน จะตรวจให้เห็นว่ามีคนลืมเด็กนักเรียนไว้ในรถ ทําการแจ้งเตือนมือถือของผู้ที่เกี่ยวข้อง และแจ้งเตือนไปที่ศูนย์บัญชาการของระบบ ทําให้เรารู้ว่ามีการลืมเด็กไว้ในรถนักเรียน เพื่อสามารถเข้าไปรีบช่วยเหลือนําเด็กออกจากรถ ก็จะไม่เกิดปัญหานี้ต่อไป” นายชัยวุฒิกล่าว
ทั้งนี้ ได้มอบหมายให้สํานักงานส่งเสริมเศรษฐกิจดิจิทัล (ดีป้า) ทําโครงการนําร่องร่วมกับโรงเรียนรัฐ 300 แห่ง และโรงเรียนเอกชนอีก 50 แห่ง ที่จะนํา Smart School Bus ไปติดตั้งในรถโรงเรียน โรงเรียนละ 10 คัน รวมทั้งสิ้น 3,500 คัน ทั่วประเทศ ตั้งเป้าหมายผลักดันให้โครงการนี้แล้วเสร็จภายในปีนี้
นายชัยวุฒิ กล่าวว่า เชื่อว่าถ้าโครงการนี้สําเร็จ ก็จะเป็นตัวอย่างที่ดี ให้ทุกโรงเรียนนําไปใช้ต่อ ในการที่เอาระบบเซ็นเซอร์ IoT ไปติดที่รถโรงเรียน เราจะรู้ว่ามีใครลืมเด็กไว้ในรถโรงเรียนหรือไม่ โดยระบบจะมีการแจ้งเตือน ซึ่งถ้าระบบนี้สมบูรณ์ก็จะไม่มีเด็กติดในรถอีก
สําหรับเป้าหมายโครงการระยะต่อไป เตรียมประสานกับกระทรวงศึกษาธิการ (ศธ.) และทุกหน่วยงานที่เกี่ยวข้อง ให้นําระบบ Smart School Bus ไปติดในรถโรงเรียนทุกคันทั่วประเทศ ซึ่งถ้าทําสําเร็จ จะสามารถรักษาชีวิตลูกหลานของประชาชนให้ปลอดภัย จะไม่มีใครถูกลืม จะไม่มีลูกหลานเสียชีวิตเพราะถูกทิ้งไว้ในรถโรงเรียนอีกต่อไป
***********************
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.อุบลราชธานี ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.อุบลราชธานี ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.อุบลราชธานี ประจําปีการศึกษา 2560-2562
เมื่อวันที่ 24 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏอุบลราชธานี ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,103 คน ซึ่งมหาวิทยาลัยราชภัฏอุบลราชธานี มอบปริญญากิตติมศักดิ์แก่ผู้ทรงคุณวุฒิ จํานวน 5 ราย ได้แก่
1. H.E.CHHIT SOKHON ปริญญาบริหารธุรกิจดุษฎีบัณฑิตกิตติมศักดิ์ สาขาวิชาการบริหารทรัพยากรมนุษย์
2. H.E. DR.SOK PRASITH ปริญญาครุศาสตรดุษฎีบัณฑิตกิตติมศักดิ์ สาขาวิชาการบริหารการศึกษา
3. นายสราวุธ เลิศปัญญานุช ปริญญาศิลปกรรมศาสตรดุษฎีบัณฑิตกิตติมศักดิ์ สาขาวิชาดนตรี
4. พันเอก บุณส่ง อักษรศรี ปริญญาวิทยาศาสตรมหาบัณฑิตกิตติมศักดิ์ สาขาวิชาเกษตรศาสตร์
5. นายธนนท์ ราชการดี ปริญญาวิทยาศาสตรมหาบัณฑิตกิตติมศักดิ์ สาขาวิชาเทคโนโลยีวิศวกรรม
และรอบสอง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี 1,017 คน ระดับปริญญาโท 36 คน และระดับปริญญาเอก 37 คน รวมทั้งสิ้น 1,090 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย